

Μαρούσι, 20-10-2017

Αρ. Πρωτ.: 4532.

**ΠΡΟΣ:**

Τουριστικά Γραφεία

**ΚΟΙΝ.:**

Δ/νση Δ/θμιας Εκπ/σης Β’ Αθήνας

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**

**ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣ**

**Δ/ΝΣΗ Δ/ΘΜΙΑΣ ΕΚΠ/ΣΗΣ Β΄ ΑΘΗΝΑΣ**

**ΠΡΟΤΥΠΟ ΓΕΝΙΚΟ ΛΥΚΕΙΟ ΑΝΑΒΡΥΤΩΝ**

Λ .Κηφισίας 184,

14562 Κηφισιά

Τηλ.: 2108012944

FAX: 2106233215

Email: mail@lyk-peir-anavr.att.sch.gr

Ιστοσελίδα : http://lyk-peir-anavr.att.sch.gr

**ΘΕΜΑ: Πρόσκληση εκδήλωσης ενδιαφέροντος και υποβολής οικονομικής προσφοράς για την διοργάνωση πολυήμερης εκδρομής – μετακίνησης μαθητών της Γ’ Τάξης και εκπαιδευτικών του Προτύπου Γενικού Λυκείου Αναβρύτων στην ΘΕΣΣΑΛΟΝΙΚΗ.**

Το Σχολείο μας προτίθεται να διοργανώσει πολυήμερη εκπαιδευτική εκδρομή των μαθητών της Γ’ Τάξης. Καλούμε, σύμφωνα με το άρθρο 13 της Υ.Α 33120/ΓΔ4/28–02–2017 του ΥΠΠΕΘ (ΦΕΚ 681/06–03–2017) με θέμα «Εκδρομές–Εκπαιδευτικές επισκέψεις μαθητών και μαθητριών Δημοσίων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας» τα ενδιαφερόμενα τουριστικά γραφεία να καταθέσουν με εκπρόσωπό τους ή με courier στο γραφείο του Διευθυντή του Σχολείου μέχρι την **Πέμπτη 2 Νοεμβρίου και ώρα 11:00 π.μ.**, κλειστές οικονομικές προσφορές σύμφωνες με την παραπάνω Υ.Α. καθώς και με τα παρακάτω στοιχεία και προδιαγραφές:

|  |  |  |
| --- | --- | --- |
| 1 | ΣΧΟΛΕΙΟ | **ΠΡΟΤΥΠΟ ΓΕΝΙΚΟ ΛΥΚΕΙΟ ΑΝΑΒΡΥΤΩΝ** |
| 2 | ΠΡΟΟΡΙΣΜΟΣ - ΗΜΕΡΟΜΗΝΙΑ ΑΝΑΧΩΡΗΣΗΣ ΚΑΙ ΕΠΙΣΤΡΟΦΗΣ | **Ευρύτερη περιοχή των νομών ΘΕΣΣΑΛΟΝΙΚΗΣ, ΗΜΑΘΙΑΣ ΠΕΛΛΑΣ και ΣΕΡΡΩΝ****Παρασκευή 15/12/2017 – Τρίτη 19/12/2017.** **(4 διανυκτερεύσεις στην πόλη της Θεσσαλονίκης)** |
| 3 | ΠΡΟΒΛΕΠΟΜΕΝΟΣ ΑΡΙΘΜΟΣ ΣΥΜΜΕΤΕΧΟΝΤΩΝ (ΜΑΘΗΤΕΣ-ΚΑΘΗΓ.) | **82 μαθητές + 5 συνοδοί καθηγητές**.**ΣΥΝΟΛΟ 87 ΑΤΟΜΑ.** |
| 4 | ΜΕΤΑΦΟΡΙΚΟ ΜΕΣΟ - ΠΡΟΣΘΕΤΕΣ ΠΡΟΔΙΑΓΡΑΦΕΣ | * Χώρος Σχολείου – Θεσσαλονίκη: **Πούλμαν**
* Στην ευρύτερη περιοχή των νομών Θεσσαλονίκης, Ημαθίας, Πέλλας και Σερρών: **Πούλμαν**
* Θεσσαλονίκη – Χώρος Σχολείου: **Πούλμαν.**

Τα πούλμαν (αποκλειομένων των διορόφων), να είναι σε αρίστη κατάσταση και κλιματιζόμενα, να πληρούν όλες τις προδιαγραφές ασφαλείας, σύμφωνα με την κείμενη νομοθεσία (θα ελεγχθούν από την Τροχαία), και να είναι στην αποκλειστική μας διάθεση σε όλη τη διάρκεια της εκδρομής και όλο το εικοσιτετράωρο με έμπειρους οδηγούς, εφοδιασμένους με τα προβλεπόμενα από τον νόμο έγγραφα  |
| 5. | ΠΡΟΔΙΑΓΡΑΦΕΣ* ΚΑΤΑΛΥΜΑΤΟΣ
* ΔΩΜΑΤΙΩΝ
* ΣΙΤΙΣΗΣ
 | **Ξενοδοχείο 4\*\*\*\*** ή **5\*\*\*\*\***, εντός της πόλης της Θεσσαλονίκης. **Για τους μαθητές:** δωμάτια δίκλινα ή τρίκλινα, χωρίς την προσθήκη επιπλέον κρεβατιού.**Για τους καθηγητές:** δωμάτια μονόκλινα. **Πρόγευμα** & **Δείπνο** σε μπουφέ εντός του ξενοδοχείου, όμοιο με των υπολοίπων πελατών, ιδιαίτερης σύστασης και ποιότητας που να αρμόζει σε μαθητές . |
| 6. | **ΕΝΔΕΙΚΤΙΚΟ ΠΡΟΓΡΑΜΜΑ** | **1η ημέρα:** Αναχώρηση για την πόλη της Θεσσαλονίκης. Στάση σε Σέσκλο και Διμήνι. Άφιξη και τακτοποίηση των μαθητών στα δωμάτια. Απογευματινή περιήγηση της πόλης.**2η ημέρα:** Ολοήμερη εκδρομή στην Ημαθία, επίσκεψη στον αρχαιολογικό χώρο της Βεργίνας, και στην συνέχεια στην πόλη της Έδεσσας.**3η ημέρα:** Περιήγηση της πόλης, επίσκεψη στο Βυζαντινό μουσείο. Την εκκλησία του Αγίου Δημητρίου, την Ροτόντα, τον Πύργο και την Αγιά Σοφία. Βόλτα στην Άνω Πόλη και στα κάστρα της.**4η ημέρα:** Ολοήμερη εκδρομή στην Κερκίνη στο χωριό Λιθότοπος, επίσκεψη στο περιβαλλοντολογικό πάρκο της Κερκίνης, και ενημέρωση μαθητών. Οικολογικές δραστηριότητες, στην παραλίμνια περιοχή.**5η ημέρα:** Περιήγηση στο Σπήλαιο Πετραλώνων. Τελευταία περιήγηση της πόλης της Θεσσαλονίκης. Επιστροφή στο χώρο του Σχολείου αργά το απόγευμα.  |
| 7. | ΥΠΟΧΡΕΩΤΙΚΗ ΑΣΦΑΛΙΣΗ ΔΙΟΡΓΑΝΩΤΗ | ΝΑΙ |
| 8 | ΠΡΟΣΘΕΤΗ ΑΣΦΑΛΙΣΤΙΚΗ ΚΑΛΥΨΗ ΕΞΟΔΩΝ ΣΕ ΠΕΡΙΠΤ. ΑΤΥΧ/ΤΟΣ Ή ΑΣΘΕΝΕΙΑΣ1 | ΝΑΙ |
| 9 | ΤΕΛΙΚΗ ΣΥΝΟΛΙΚΗ ΤΙΜΗ ΟΡΓΑΝΩΜΕΝΟΥ ΤΑΞΙΔΙΟΥ ΣΥΜΠ/ΝΟΥ ΤΟΥ Φ.Π.Α. | ΝΑΙ  |
| 10 | ΕΠΙΒΑΡΥΝΣΗ ΑΝΑ ΜΑΘΗΤΗ ΣΥΜΠ/ΝΟΥ ΤΟΥ Φ.Π.Α. | ΝΑΙ |
| 11 | ΚΑΤΑΛΗΚΤ. ΗΜ/ΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΑΣ | Πέμπτη 2 Νοεμβρίου και ώρα 11:00 π.μ. στο γραφείο του Διευθυντή.  |
| 12 | ΗΜ & ΩΡ. ΑΝ. ΠΡΟΣΦ. | Πέμπτη 2 Νοεμβρίου και ώρα 11:30 π.μ. στο γραφείο του Διευθυντή. |

Σε όλη τη διάρκεια του ταξιδιού θα συνοδεύει την ομάδα μαθητών – καθηγητών ένας (1) Αρχηγός εκδρομής του τουριστικού γραφείου. Η ξενάγηση στους αρχαιολογικούς χώρους της περιοχής της Θεσσαλονίκης και στον χώρο της Βεργίνας θα γίνει από πιστοποιημένο ξεναγό και η αμοιβή του να συμπεριλαμβάνεται στην προσφορά. Στην περίπτωση που για την είσοδο σε χώρο ξενάγησης υπάρχει τιμή αυτή, θα διευκρινίζεται στην προσφορά. Η επίσκεψη στην ευρύτερη περιοχή της λίμνης Κερκίνης θα συνοδεύεται από περιβαλλοντική ενημέρωση των μαθητών από ξεναγούς της περιοχής και η αμοιβή τους θα συμπεριλαμβάνεται στην προσφορά. Οι προσφορές κατατίθενται στο σχολείο σε **κλειστό φάκελο με επισυναπτόμενα τα απαραίτητα δικαιολογητικά σε πρωτότυπη μορφή. Αποκλείονται η τηλεομοιοτυπία και το ηλεκτρονικό ταχυδρομείο.**

 Επίσης με κάθε προσφορά κατατίθεται από το ταξιδιωτικό γραφείο **απαραιτήτως** :

* **Υπεύθυνη Δήλωση** ότι διαθέτει βεβαίωση συνδρομής νομίμων προϋποθέσεων λειτουργίας τουριστικού γραφείου, σε ισχύ μέχρι το πέρας της εκδρομής.
* **Συμβόλαιο** **Ασφάλισης Ευθύνης** διοργανωτή.
* **1Συμβόλαιο** **ομαδικής και ατομικής ασφάλισης** όλων των μετακινουμένων μαθητών και εκπαιδευτικών, καθώς επίσης να υπάρχει και πρόσθετη Ασφάλιση κάλυψης εξόδων σε περίπτωση ατυχήματος ή ασθένειας, καθώς επίσης διασφάλιση πλήρους ιατροφαρμακευτικής περίθαλψης μαθητών και καθηγητών.
* **Εγγυητική επιστολή τραπέζης** ύψους 2000 ευρώ (δυο χιλιάδων ευρώ) για την συμμετοχή στο διαγωνισμό.
* **Υπεύθυνη δήλωση** ότι το τουριστικό γραφείο αποδέχεται ποινική ρήτρα σε περίπτωση αθέτησης των όρων του συμβολαίου από την πλευρά του, καθώς και την επιστροφή όλων των χρημάτων στην περίπτωση μη πραγματοποίησης της εκδρομής λόγω ανωτέρας βίας (πχ φυσικές καταστροφές κτλ)

Το σχολείο επιφυλάσσεται να ελέγξει **μετά** την επιλογή του τουριστικού γραφείου που θα αναλάβει την εκδρομή:

* Την **ορθότητα** και την **ισχύ** των συμβολαίων του, μέσω του σωματείου **ΗΑΤΤΑ**.

**Θα ληφθούν υπόψη μόνον όσες προσφορές πληρούν στο ακέραιο τις ωσάνω προδιαγραφές**. Όλες οι προσφορές θα ανοιχτούν και θα αξιολογηθούν από την αρμόδια επιτροπή του σχολείου, όπως προβλέπεται από τις κείμενες διατάξεις. «***Η αξιολόγηση των προσφορών θα γίνει με κριτήρια όχι μόνο οικονομικά αλλά και ποιοτικά, ασφάλειας και οργάνωσης. Θα συνεκτιμηθούν η πληρότητα του φακέλου προσφοράς, η ποιότητα των παρεχομένων υπηρεσιών (σχέση προσφερομένων υπηρεσιών και τιμής), η φερεγγυότητα και η αξιοπιστία του τουριστικού γραφείου καθώς και η πλήρη τήρηση των όρων της προκήρυξης***». Το πρακτορείο που θα επιλεγεί, για τη διοργάνωση της εκδρομής θα ειδοποιηθεί τηλεφωνικά αμέσως μετά την σύνταξη σχετικού πρακτικού. Πριν την υπογραφή της σχετικής σύμβασης, το επιλεγόμενο πρακτορείο θα πρέπει να καταθέσει στο σχολείο αποδεικτικό κράτησης των δωματίων στο προτεινόμενο ξενοδοχείο για τους μαθητές και τους συνοδούς καθηγητές. Υποβολή ένστασης, από τους έχοντες έννομο συμφέρον, μπορεί να γίνει εντός τριών (3) ημερών από την ανάρτηση του πρακτικού επιλογής.

 **Τρόποι πληρωμής:** Την ημερομηνία υπογραφής της σύμβασης (ιδιωτικό συμφωνητικό) θα καταβληθεί ως προκαταβολή το 40% του συνολικού ποσού της εκδρομής, το υπόλοιπο ποσό έως το 70% του συνολικού ποσού θα καταβληθεί πριν την αναχώρηση. Η τελευταία δόση επέχει μορφή ποινικής ρήτρας και θα καταβληθεί αμέσως μετά την επιστροφή και σε συνάρτηση με την καλή εκτέλεση της εκδρομής. Επισημαίνεται η ανάγκη για την απόλυτη τήρηση των προαναφερθέντων.

 Ο Διευθυντής

 Λεωνίδας Μάντζος PhD, MSc, MEd